Sy is gebore op 26 April 1972 in Windhoek, Namibië, en gaan skool in Laerskool Suiderhof en Windhoek Hoërskool. Sy is 'n gekwalifiseerde sekretaresse en het vir 'n vervoermaatskappy in Windhoek gewerk tot en met 1996. Juanita is 1,78 m lank en 'n skoengrootte van 8. Sy is 'n baie diep gelowige, ambisieuse, saggeaarde en liefdevolle mens. Sy erken self: "Ek is nie goed met die hantering van afbrekende kritiek, onregverdigheid, hartseer en verdriet nie. Ek is maar 'n baie sensitiewe mens...Maar deur die jare het ek al geleer om dit te hanteer en probeer ek altyd die positiewe in elke situasie soek! Maar alle antwoorde op vrae is in die Bybel; dit is my anker."